Áno, prišlo to súčasne. Vedel som, že tam chcem mať kvalitné veci s našim logom, ktoré budú ľudia radi nosiť a zároveň som chcel formou neho pomáhať deťom. Len prišla korona a tá to trošku skomplikovala. Zatvorili sa škôlky, školy, krúžky, vonkajšie aktivity, nebolo zrazu koho podporovať.
Tak som začal najprv pomáhať konkrétnym rodinám, Centrám pre deti a domovy (detské domovy) a až teraz v roku 2022 tu začnú viac pribúdať deti, ktorým chceme pomôcť plniť si ich sny.